Discussió:The Gospel Viu Choir

message: S'hauria de fer una selecció de referències. A més, s'hauria de parlar del grup i no documentar com un currículum totes les actuacions que ha fet. Hi ha fonts secundàries (que no siguin  notícies de concerts) que hagin parlat del grup? Pau Cabot · Discussió 19:16, 21 abr 2013 (CEST)

message: Bon dia Pau Cabot. Primer de tot: gràcies per la teva atenció i ajuda, sóc novella i no tinc massa experiència en aquest món. La teva ajuda és molt ben rebuda. 
T'explico el perquè de tantes referències i de citar tants concerts: El grup The Gospel Viu Choir ha anat guanyant notorietat els darrers anys, importància que he constatat i queda reflexada en les cròniques d'abans i després dels concerts del grup que en fan els diferents rotatius. Precisament (per la meva sorpresa) he denotat una manca de referències fora de notícies dels concerts (tot i que hi ha un llibre publicat -que referenciaré- i algun article en una revista com a font secundària que no sigui notícia de concert -espero que et serveixin-). Malgrat el grup sigui molt important acostumen a generar notícies normalment a partir de les actuacions en grans escenaris i Festivals de renom o bé per la participació en actes d'acció solidària (els quals referencio detalladament). D'altra banda, hi ha hagut algunes experiències d'altres articles esborrats del grup per no referenciar prou ni utilitzar fonts fiables. Per això el meu ús de tantes referències en aquesta ocasió. Per una banda: per donar mostra dels grans escenaris i Festivals on ha actuat (acompanyats de grans músics, cantants, grups...) i per altra em permet mostrar aquesta evolució en el tractament dels mitjans i com TGVC ha anat evolucionant fins a considerar-se "tot un referent en el món del gospel a Catalunya i a l'estat espanyol, i una de les formacions més innovadora i de més qualitat". Una vegada justificat el meu ús de referències i enumeració d'actuacions, continues pensant que millor fer-ne una tria? Si em dius que sí, cap problema, però m'estimava més explicar-te'n els motius. Si insisteixes en la tria podria mirar de millorar el redactat perquè no sembli un curriculum (com tu dius), resumint les actuacions i participacions en concerts i Festivals i així també hi haurà menys referències. Espero que això no afecti a la permanència de l'article a la viquipèdia. D'altra banda citaré fonts en els llocs on ho has suggerit el més aviat possible. Espero la teva resposta. Gràcies i una abraçada!
--Estherpujol (disc.) 08:00, 25 abr 2013 (CEST)
replies: text: Sí, jo en faria una tria. A mi em sembla un exemple de Viquipèdia:Encobriment de la manca d'admissibilitat. Per cert, si ets http://twitter.com/PujolEsther, potser no ets la persona més indicada per redactar l'article. Veges Viquipèdia:Conflicte d'interessos. Pau Cabot · Discussió 08:08, 25 abr 2013 (CEST)
thread_title:  Pau Cabot: sobre els teus suggeriments... 

message: Bon dia Pau. No he pretès en cap moment encobrir la manca d’admissibilitat de l'article, no era la meva intenció doncs penso que el grup té prou entitat per ser admès a la viquipèdia i complir amb els requisits, criteris d’admissibilitat. Simplement intentava documentar molt bé tot el que deia doncs anomenar actuacions importants sense referències em semblava que podia ser motiu per ésser proposat a esborrar-se o considerar que no aportava prou fonts fiables per demostrar el que es deia. Em sap greu si ho ha pogut semblar, com he dit abans sóc novella i no sabia que moltes (pel que veig semblen excessives) referències podien ser contraproduents. Ara ho tinc clar. He llegit detingudament l'apartat Viquipèdia:Encobriment de la manca d'admissibilitat, anoto el teu suggeriment i faré una tria de referències alhora que modificaré una mica la redacció per tal que no sembli un curriculum, com comentes. Dona’m una mica de temps per introduir aquests canvis.
Per altra banda, abans de publicar aquest article he fet moltíssimes proves -a la pàgina de proves- i he tingut molta cura al parlar del grup, intentant ser el més neutra i objectiva possible. Ha estat una de les prioritats. Crec que he aconseguit força neutralitat (espero) tot i que certament el meu gust musical es decanta pel gospel i en concret la música gospel de referència que es fa al nostre país. I escric -i espero escriure'n més- articles sobre el que m’agrada sempre i quan això no generi un conflicte d’interessos com el que apuntes. He llegit l'apartat Viquipèdia:Conflicte d'interessos i no és el meu cas. No tinc compte a twitter.
Gràcies. Una abraçada. 
--Estherpujol (disc.) 12:23, 25 abr 2013 (CEST)
replies: text: Idò deu ser una altra persona homònima amb els mateixos interessos que tu. Curiosament, la foto de l'avatar del correu que m'enviares i la foto del perfil del Twitter s'assemblen moltíssim, semblen gairebé la mateixa persona. Quines casualitats! Pau Cabot · Discussió 15:16, 25 abr 2013 (CEST)
thread_title:  En resposta al darrer comentari i suggeriments: 

message: He millorat el redactat i he fet una tria de les referències -tal com em vas suggerir-. He anotat alguna font (secundària, que no és notícia de concerts) i en breu afegiré algunes fonts més encara en els llocs on ho demanes. Et repeteixo que no tinc compte a twitter i, com no, hi ha moltíssima gent que comparteix els meus gustos musicals i artístics. Espero que et semblin bé les meves esmenes. Espero els teus comentaris constructius. Una abraçada. 
--Estherpujol (disc.) 14:24, 26 abr 2013 (CEST)
replies: text: He acabat amb les modificacions. He adjuntat referències on m'ho havies indicat malgrat que no he esborrat els comentaris de "cal citar fonts" tot i que ja estan citades. Pau Cabot m'estimo més esperar que ho revisis i esborris tu (si ho consideres oportú). Com he dit abans: espero els teus comentaris. Gràcies! --Estherpujol (disc.) 19:29, 26 abr 2013 (CEST)
replies: text: : Com ja he dit una mica més amunt, no és necessari posar tantes referències ni citar cada actuació del grup. Els grups de música solen fer actuacions. Només s'haurien de remarcar aquelles que surten més del normal. No hi ha cap font que parli de manera crítica del grup? Tot el que podem trobar d'aquest grup són notícies més o manco breus del seus concerts?

text: : Una altra cosa és que l'article s'hauria de neutralitzar. Sembla fet per un component del grup: aquest ambiciós projecte, amb un gran concert de cloenda, TGVC és molt més que una formació de gospel, davant d’un nombrós públic del món de la cultura i l’esport, La seva projecció els ha dut, essent doncs un projecte nacional de gospel intensament global. i La formació és tot un referent en el món del gospel a Catalunya i a l'estat espanyol, i una de les formacions més innovadora i de més qualitat..

text: : Fa tota la impressió que s'hagi volgut aprofitar cada vegada que el grup ha fet una actuació i ha sortit a qualque mitjà de comunicació per tal de fer veure que el grup és admissible. Al meu entendre, segueix havent-hi bombardeig de referències cosa que impedeix veure el bosc. Que l'autora sigui tan coneixedora de l'entitat fa pensar en que no és la persona més adequada per redactar aquest article.

text: : Una darrera cosa: les referències es posen darrere dels signes de puntuació. Pau Cabot · Discussió 20:58, 26 abr 2013 (CEST)
thread_title:  Modificacions. 

message: D'acord. Veig que encara no et sembla prou bé la tria, que hauria de "retallar" més. Vés que després el bosc que apuntes no es quedi sense arbres... Has llegit alguna d'aquestes referències, notícies (algunes bastant extenses) sobre el grup? Et repeteixo (com ja he dit més amunt) que no pretenc farcir l'article de referències per tal de "fer veure" que el grup és admissible. Te n'he explicat molt bé els motius. Per mi (i espero que així ho sigui per tu) el grup i la seva tasca tenen prou entitat com per ser admissibles. T'agrairia que tinguessis una mica més de "tacte" amb les persones novelles que, com jo, intentem posar el nostre granet de sorra a la viquipèdia -de la millor manera possible-; hi hauria d'haver intercalada alguna paraula amable en tot el que dius, perquè si no, em confonc i puc arribar a pensar que el teu propòsit final deixa de ser constructiu. Anem a pams. Si haguessis llegit el bombardeig de referències tindries clar que: 1) Algunes són força extenses, malgrat la majoria siguin cròniques de després de concerts 2) Hi ha referències que són bastant crítiques amb el grup (com per exemple la del Punt «Al·leluia a ca l'indià. La potència de la massiva formació catalana The Gospel Viu Choir fa emmudir les bèsties que viuen als jardins del parc Samà de Cambrils». El Punt Avui, 01/08/11. Que si no has llegit et convido a fer-ho. 3) Fins ara no m'havies dit que l'article et semblés poc neutre. Projecte de gospel intensament global: no he trobat cap altra manera de definir-ho. Busca alguna formació de gospel nacional on hi hagi -entre els seus membres- representació de 13 comarques catalanes (apunt que es pot extreure de «Gospel solidari i del segle XXI.». El Punt Avui. 25/11/12). No ho trobaràs. D'aquí la meva frase. Si no et sembla adequada es pot canviar. Però no cal ser membre del grup per formular-la. Ni tampoc cal ser membre del grup per afirmar totes i cadascuna de les frases que enumeres i en qüestiones l'objectivitat. Si haguessis llegit les referències t'adonaries que la majoria (potser amb paraules diferents) han estat redactades per periodistes que han volgut definir el grup. Periodistes neutrals i objectius (alguns comparteixen el meu gust pel gospel i d'altres no). TGVC és molt més que una formació de gospel és la millor manera de definir la tasca solidària (important i fora del comú) que fa el grup. Amb aquesta frase defineixen el grup moltes de les cròniques (periodistes objectius) que he citat. Sóc coneixedora de l'entitat perquè m'he documentat molt bé abans de redactar l'article sobre el que "discutim". El cercador google és el meu aliat. No té massa secret... I seré molt més coneixedora de l'entitat si continues fent-me "suar" d'aquesta manera... Per exemple: fins fa poc no sabia que hi havia un llibre publicat sobre el grup. L'he citat. És una referència secundària (i no notícia sobre concert) que parla del grup (tot i que fou publicat abans d'iniciar-se el projecte GOSPEL SENSE FRONTERES). En buscaré més. Gràcies per l'apunt sobre referències i puntuacions. No me n'havia adonat. Ho corregiré. Seguim parlant. Una abraçada. --Estherpujol (disc.) 08:26, 27 abr 2013 (CEST)
replies: text: La paraula amable: has fet molt bona feina. No ho nec. Enhorabona. Ara, has d'entendre que, amb aquest interès en defensar un article que no compleix diverses polítiques de la casa, jo també em puc confondre i pensar que en lloc de voler construir un article enciclopèdic, vols construir una altra cosa. Perquè te facis una idea, mira com sol ser un article enciclopèdic d'un grup de música que podria ser similar al teu: .

text: Les precisions: 1. Si fins ara no t'havia dit que l'article no era neutral era perquè no me l'havia llegit detingudament. Entenc que tu només et preocupis del teu article, però a la Viquipèdia n'hi ha més de 400 000 i n'hi ha que miram de garantir la coherència del conjunt. 2. Les frase laudatòries les pot dir un periodista però no una enciclopèdia.

text: La resposta: Encara que t'entestis en negar-ho, es nota d'una hora enfora i ha quedat bastant clar (si no, per exemple, de ben segur que no tendríem aquesta discussió) que estàs lligada a l'entitat i et sap greu que t'ho digui. És relativament fàcil distingir les persones que volen aportar el seu granet de sorra a la Viquipèdia de les persones que volen aportar el seu granet de sorra a la seva entitat: Especial:Contribucions/Estherpujol. Si tens un conflicte d'interessos, t'ho he de poder dir i crec que t'ho he dit amb tot el tacte del món, però com que no reconeixeràs aquest fet i seguiràs editant l'article, la discussió no serà estrictament tècnica sinó que et sentiràs atacada cada vegada que te digui, per exemple, que l'article no és neutral i que necessita una esporgada. Per experiència sé que una persona no lligada a l'entitat no tendria cap problema en esporgar i neutralitzar l'article.

text: Bé, ho deix aquí. Una abraçada. Pau Cabot · Discussió 09:39, 27 abr 2013 (CE
replies: text: :Gràcies per la teva amabilitat. Em pots dir tot el que consideris oportú i, tenint en compte la teva experiència, em sembla que he rebut i acceptat de grat tot el que m'has dit fins ara. Sóc novella i només tinc aquest article creat (per algun lloc es comença). Amb la feinada que em porta un sol article no em plantejo, de moment, redactar-ne un altre i em penso que és normal que només em preocupi per ell. Estic tenint en compte tot el que em dius i corregint-ho. Almenys així ho he intentat. Perdona si no ho faig prou ràpid o del tot bé. Em costa una mica. El que passa és que crec que entomar el que em dius no és incompatible amb poder explicar-me, abans de fer els canvis pertinents. Això no vol dir que hi posi problemes. Potser no m'he explicat prou bé o no m'has entès. Estic disposada a fer les esporgades que calguin. Defenso l'article amb entusiasme perquè m'ha portat unes quantes hores de feina (i això no vol dir que em senti atacada, perquè entenc perfectament quina és la teva tasca i em desperta admiració). Puc intentar neutralitzar i esporgar l'article per tal d'arribar a un consens? Estic disposada i crec que puc aconseguir-ho. M'agrada que em citis un grup exemple (això m'ajuda a fer-me una idea del que vols dir). També entenc això que em dius sobre el llenguatge periodístic i enciclopèdic. I ja per acabar: gràcies per la teva primera abraçada virtual final. --Estherpujol (disc.) 10:36, 27 abr 2013 (CEST)
replies: text: :: Jo estic disposat a intentar arribar a un consens, però sempre dins de les polítiques d'aquesta enciclopèdia. Crec que ho he demostrat de sobres en aquesta pàgina de discussió però tu hauries de mirar d'acostar-te a les polítiques de la casa i crec que la teva implicació personal no hi ajuda gaire. Almanco, no negar les evidències és una primera passa per aconseguir-ho. Anam avançant. Pau Cabot · Discussió 10:46, 27 abr 2013 (CEST)
replies: text: :::Miraré d'acostar-me més a les polítiques que esmentes. Dona'm una mica de temps per fer les esmenes i ajuda'm a seguir avançant amb els teus suggeriments si veus que faig quelcom malament, d'acord? Moltíssimes gràcies, segur que arribarem a un consens (això espero).  Una abraçada! --Estherpujol (disc.) 13:08, 27 abr 2013 (CEST)
thread_title:  "Anem a pams" 

message: Hola Pau, bona tarda. He introduït canvis substancials en la redacció (he tret algunes frases "laudatòries" i alhora reduït considerablement les fonts referides a concerts). M'he estat documentant a fons i he trobat altres fonts crítiques que no són notícies relacionades amb cròniques de concerts (una referència que fa el Diari francès "l'indépendant" sobre la formació i una notícia sobre el gospel a Girona -del DOMINICAL del Diari de Girona- on es cita a la formació com a referent nacional i hi ha una entrevista al seu director). També he fet canvis importants en l'apartat Gospel Sense Fronteres, intentant neutralitzar. Podries revisar-ho tot plegat? I dir-me què et sembla (si està bé o si més no si vaig per bon camí?). També caldria revisar si ja pots treure -en els llocs que consideris adients- la frase "cal citar fonts". O, si no ho creus convenient, explicar-me ben bé quin tipus de referència et manca o què vols que referenciï exactament (és que des que les vares col.locar he modificat la redacció i esborrat punts i les teves notes-frases han "ballat" una mica -canviat de lloc-)... Espero els teus comentaris. Una abraçada! :) --Estherpujol (disc.) 16:38, 29 abr 2013 (CEST)
replies: text: He referenciat -mitjançant una notícia de Ràdio Marina- els projectes de Gospel Sense Fronteres que mancaven i el projecte de 2013 (Pallapupas) no trobo fonts, suposo que és perquè està en curs i encara no ha generat notícies... Hi poso "en curs"? O no el cito? He fet força modificacions, em podries dir què et semblen? Gràcies. --Estherpujol (disc.) 09:54, 1 maig 2013 (CEST)
thread_title:  Neutralitzar i esporgar.  

message: Bon dia Pau. He treballat a fons en el tema de la neutralitat. Me'n pots dir alguna cosa?. Puc fer més modificacions si ho creus convenient però hauria de saber en quin punt em trobo. Ah! Gràcies per posar "categories" a l'article!!!. Salut i bona diada del treball! --Estherpujol (disc.) 12:00, 1 maig 2013 (CEST)
replies: text: Crec que l'article encara té massa referències, un to massa poc neutral (vegeu, per exemple, el principi de la segona secció) i que, com ja he dit massa vegades, l'autora té conflicte d'interessos i no és la persona adequada per escriure aquest article. Tot i així, la manca de neutralitat de l'article ja no és flagrant i crec que li podem llevar el cartell. Pau Cabot · Discussió 17:48, 2 maig 2013 (CEST)
replies: text: :Moltes gràcies per llevar el cartell. --Estherpujol (disc.) 00:33, 3 maig 2013 (CEST)
thread_title:  Neutralitat.